*ED* Lēmums Nr. 2012/006/R

19.04.2012.

|  |
| --- |
| ***Eiropas Aviācijas drošības aģentūra*** |

**AĢENTŪRAS IZPILDDIREKTORA**

**LĒMUMS NR. 2012/006/DIRECTORATE R**

**2012. GADA 19. APRĪLĪ**

**PAR**

**ATTIECĪGAJIEM LĪDZEKĻIEM ATBILSTĪBAS PANĀKŠANAI UN VADLĪNIJĀM ATTIECĪBĀ UZ KOMISIJAS REGULU (ES) NR. 1178/2011 (2011. GADA 3. NOVEMBRIS),[[1]](#footnote-1)** **AR KO NOSAKA TEHNISKĀS PRASĪBAS UN ADMINISTRATĪVĀS PROCEDŪRAS ATTIECĪBĀ UZ CIVILĀS AVIĀCIJAS GAISA KUĢA APKALPI ATBILSTĪGI EIROPAS PARLAMENTA UN PADOMES REGULAI (EK) Nr. 216/2008**

**“ATTIECĪGIEM LĪDZEKĻI ATBILSTĪBAS PANĀKŠANAI UN VADLĪNIJAS ATTIECĪBĀ UZ *ARA* DAĻU”**

EIROPAS AVIĀCIJAS DROŠĪBAS AĢENTŪRAS IZPILDDIREKTORS,

ņemot vērā Eiropas Parlamenta un Padomes Regulu (EK) Nr. 216/2008 (2008. gada 20. februāris) par kopīgiem noteikumiem civilās aviācijas jomā un Eiropas Aviācijas drošības aģentūras (turpmāk – “aģentūra”) izveidi, ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK[[2]](#footnote-2) (turpmāk – “pamatregula”), jo īpaši tās 4. panta 2. punktu, 7. pantu un III pielikumu, un

ņemot vērā Komisijas regulu (ES) Nr. 290/2012 (2012. gada 30. marts), ar kuru groza Regulu (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģu apkalpi atbilstīgi Eiropas Parlamenta un Padomes Regulai (EK) Nr. 216/2008, jo īpaši tās VI pielikumu “IESTĀŽU PRASĪBAS LIDOJUMA APKALPEI” (*ARA* daļa),

TĀ KĀ

1. aģentūra, ievērojot pamatregulas 18. pantu, izdod atbilstības noteikšanas pieņemamās metodes un arī norādījumus attiecībā uz pamatregulas un tās īstenošanas noteikumu piemērošanu;
2. aģentūra, ievērojot pamatregulas 52. panta 1. punkta c) apakšpunktu un Noteikumu sagatavošanas procedūras 5. panta 3. punktu un 6. pantu[[3]](#footnote-3), veica plašu apspriešanos ar interesentiem par šā lēmuma darbības jomā ietilpstošajiem jautājumiem un pēc tam ir sniegusi rakstisku atbildi uz saņemtajiem komentāriem[[4]](#footnote-4);

IR NOLĒMUSI:

# 1. pants

“Attiecīgie līdzekļi atbilstības panākšanai un vadlīnijas attiecībā uz *ARA* daļu” ir sniegtas šā lēmuma pielikumā.

# 2. pants

Šis lēmums stājas spēkā 2012. gada 20. aprīlī. To publicē aģentūras oficiālajā publikācijā.

Pieņemts Ķelnē 2012. gada 19. aprīlī.

*P. GOUDOU*

1. Komisijas regula (EK) Nr. 1178/2011 (2011. gada 3. novembris), ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Regulai (EK) Nr. 216/2008 (OV L 311, 25.11.2011.). [↑](#footnote-ref-1)
2. Eiropas Parlamenta un Padomes Regula (EK) Nr. 216/2008 (2008. gada 20. februāris) par kopīgiem noteikumiem civilās aviācijas jomā un Eiropas Aviācijas drošības aģentūras izveidi, ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (OV L 79, 19.03.2008., 1. lpp.). [↑](#footnote-ref-2)
3. Valdes lēmums par procedūru, ko aģentūra piemēro, lai izdotu atzinumus, sertifikācijas specifikācijas un norādījumus (noteikumu sagatavošanas procedūra) EASA MB/08/07, 13.06.2007. [↑](#footnote-ref-3)
4. Sk. *NPA* un *CRD* 2008-22b un 2009-02c noteikumu sagatavošanas arhīvu lapā http://www.easa.europa.eu/rulemaking/r-archives.php. [↑](#footnote-ref-4)